Խնամքի հաստատությունները հաճախ ծառայում են որպես սոցիալական ծառայությունների հիմնական տրամադրող կյանքի դժվարին այնպիսի իրավիճակներում հայտնված ընտանիքների համար, ինչպիսիք են աղքատությունը, գործազրկությունը, անբավարար բնակարանային պայմանները, առողջապահական խնդիրները կամ հաշմանդամությունը: Ծառայությունները և մասնագետները հաճախ կենտրոնացված են հաստատություններում` համայնքներում հասանելի և մատչելի լինելու փոխանակ, այդ թվում` հաշմանդամություն ունեցող երեխաների վերականգնման և կրթության համար: Այս հանգամանքը շատ ընտանիքների դրդում է խնամքի հաստատություններ ուղարկել իրենց երեխաներին, նույնիսկ այն դեպքում, երբ նրանք կնախընտրեին երեխաներին մեծացնել տանը: